CELEX: 62007CN0552
Language: lt
Date: 2007-12-11 00:00:00
Title: Byla C-552/07 2007 m. gruodžio 11 d. Conseil d'État (Prancūzija) pateiktas prašymas priimti prejudicinį sprendimą byloje Commune de Sausheim prieš Pierre Azelvandre

9.2.2008   
            
            
               LT
            
            
               Europos Sąjungos oficialusis leidinys
            
            
               C 37/20
            
         2007 m. gruodžio 11 d.Conseil d'État (Prancūzija) pateiktas prašymas priimti prejudicinį sprendimą byloje Commune de Sausheim prieš Pierre Azelvandre
   
   (Byla C-552/07)
   (2008/C 37/29)
   Proceso kalba: prancūzų
   Prašymą priimti prejudicinį sprendimą pateikęs teismas
   Conseil d'État
   Šalys pagrindinėje byloje
   Ieškovė: Commune de Sausheim
   
      Atsakovas: Pierre Azelvandre
   Prejudiciniai klausimai
   
               1.
            
            
               Ar „vieta, kurioje bus atliktas genetiškai modifikuotų organizmų išleidimas“, kuri pagal 1990 m. balandžio 23 d. Tarybos direktyvos 90/220/EEB dėl apgalvoto genetiškai modifikuotų organizmų išleidimo į aplinką (1) 19 straipsnį negali būti konfidenciali, reiškia kadastre įrašytą žemės sklypą ar didesnę geografinę teritoriją, atitinkančią arba komuną, kurios teritorijoje atliekamas išleidimas, arba dar platesnę teritoriją (kantoną, departamentą)?
            
         
               2.
            
            
               Darant prielaidą, kad vieta turėtų būti suprantama kaip kadastre įrašytas žemės sklypas, ar išlyga, susijusi su viešosios tvarkos ir kitų įstatymo saugomų paslapčių apsauga, draudžia pateikti išleidimo vietos kadastro duomenis vadovaujantis Europos ekonominę bendriją, dabar — Europos bendriją — steigiančios sutarties 95 straipsniu arba 2003 m. sausio 28 d. Direktyva 2003/4/EB (2) dėl visuomenės galimybės susipažinti su informacija apie aplinką arba bendruoju Bendrijos teisės principu?
            
         
      (1)  OL L 117, p. 15.
   
      (2)  2003 m. sausio 28 d. Europos Parlamento ir Tarybos direktyvą 2003/4/EB dėl visuomenės galimybės susipažinti su informacija apie aplinką ir panaikinančią Tarybos direktyvą 90/313/EEB (OL L 41, p. 26).